|  |  |  |  |  |
| --- | --- | --- | --- | --- |
| 

|  |
| --- |
| Formulė 1**2022 m. FIA Formulės 1Pasaulio čempionatas** |
|  |
| Prieš: **2021** | Po: **2023** |

 |
| 
Portal

**Vikisritis: *Formulė 1***

 |

Maksas Verstapenas, laimėjęs Japonijos GP, antrą kartą tapo Formulės 1 čempionu.
**2022 m. Formulės 1 sezonas** – 73-as Formulės 1 sezonas, organizuotas FIA. Sezoną sudarė 23 lenktynės. Sezonas pasibaigė anksčiau nei įprastai dėl FIFA pasaulio futbolo čempionato. 2022 m. čempionate buvo atlikti reikšmingų techninių nuostatų pakeitimai. Šiuos pakeitimus ketinta įvesti 2021 m. tačiau jie buvo atidėti iki 2022 m. reaguojant į COVID-19 pandemiją.

Nugalėjęs Japonijos GP, iki sezono pabaigos likus 4 etapams, antrą kartą Formulės 1 čempionu tapo Max Verstappen iš Nyderlandų. Kitose lenktynėse JAV čempionų titulą 5 kartą laimėjo „Red Bull Racing" ekipa.

Čempionato dalyviai
-------------------

Sezone dalyvavo šios komandos ir jų lenktynininkai. Visos komandos naudojo Pirelli padangas.

| Komanda | Konstruktorius | Pakaba | Variklis | Nr. | Lenktynininkas |
| --- | --- | --- | --- | --- | --- |
| Šveicarija Alfa Romeo F1 Team Orlen | Alfa Romeo Racing-Ferrari | C40 | Ferrari 066/7 | 77 | Suomija Valtteri Bottas |
| 24 | Kinijos LR Guanyu Zhou |
| Italija Scuderia AlphaTauri | AlphaTauri-Red Bull | AT03 | Red Bull RBPTH001 | 10 | Prancūzija Pierre Gasly |
| 22 | Japonija Yuki Tsunoda |
| Prancūzija Alpine F1 Team | Alpine-Renault | A522 | Renault | 14 | Ispanija Fernando Alonso |
| 31 | Prancūzija Esteban Ocon |
| Jungtinė Karalystė Aston Martin Cognizant Formula One Team | Aston Martin-Mercedes | AMR22 | Mercedes-AMG F1 M13 | 5 | Vokietija Sebastian Vettel |
| 18 | Kanada Lance Stroll |
| Italija Scuderia Ferrari | Ferrari | F1-75 | Ferrari 066/7 | 16 | Monakas Charles Leclerc |
| 55 | Ispanija Carlos Sainz Jr. |
| Jungtinės Amerikos Valstijos Haas F1 Team | Haas-Ferrari | VF-22 | Ferrari 066/7 | 20 | Danija Kevin Magnussen |
| 47 | Vokietija Mick Schumacher |
| Jungtinė Karalystė McLaren F1 Team | McLaren-Mercedes | MCL36 | Mercedes-AMG F1 M13 | 3 | Australija Daniel Ricciardo |
| 4 | Jungtinė Karalystė Lando Norris |
| Vokietija Mercedes-AMG Petronas Formula One Team | Mercedes | F1 W13 | Mercedes-AMG F1 M13 | 44 | Jungtinė Karalystė Lewis Hamilton |
| 63 | Jungtinė Karalystė George Russell |
| Austrija Red Bull Racing | Red Bull Racing | RB18 | Red Bull RBPTH001 | 1\* | Nyderlandai Max Verstappen |
| 11 | Meksika Sergio Pérez |
| Jungtinė Karalystė Williams Racing | Williams-Mercedes | FW44 | Mercedes-AMG F1 M13 | 6 | Kanada Nicholas Latifi |
| 23 | Tailandas Alexander Albon |
| **Šaltinis:**  |

### Komandų pasikeitimai

Honda paskelbė, kad nebetieks variklių po 2021 m. Red Bull Racing perims Honda variklių programą ir valdys ją savo viduje, įkurdama naują padalinį – Red Bull Powertrains Limited.

### Vairuotojų pasikeitimai

Prieš 2021 m. Nyderlandų Grand Prix, Kimi Räikkönenas paskelbė apie ketinimą pasitraukti pasibaigus čempionatui ir po 19 sezonų baigia savo karjerą Formulės 1 lenktynėse.

Formulės 2 lenktynininkas iš Kinijos Guanyu Zhou debiutuos Formulėje 1 su Alfa Romeo komanda vietoj A. Giovinazzi. Jis bus pirmasis kinas pilotas Formulės 1 istorijoje. Tuo tarpu vietoj K. Raikkoneno į komandą perėjo kitas suomis – V. Bottas.

M. Verstapenas pasinaudojo galimybe ir kaip čempionas šiame sezone naudos **1** numeriu pažymėtą bolidą.

Reaguojant į 2022 m. Rusijos įsiveržimą į Ukrainą bei dėl to paskelbtas sankcijas, „Haas" nutraukė sutartį su kompanija „Uralkali" bei lenktynininku iš Rusijos N. Mazepinu. Vėliau vietoj jo į komandą sugrįžo danas K. Magnusenas.

Šis sezonas buvo paskutinis vokiečio Sebastiano Fetelio karjeroje.

Planuojami sezono etapai
------------------------

Žaliai pažymėtos 2022 m. lenktynes rengsiančios šalys, o trasos nurodytos juodais taškais. Buvusios šalys ir trasos pažymėtos pilkai ir baltais taškais.

| Etapas | Grand Prix | Trasa | Lenktynių data |
| --- | --- | --- | --- |
| 1 | Bahreino GP | Trasa Sakhir, Sakiras | Kovo 20 |
| 2 | Saudo Arabijos GP | Džidos gatvės trasa, Džida | Kovo 27 |
| 3 | Australijos GP | Trasa Albert Park, Melburnas | Balandžio 10 |
| 4 | Emilijos-Romanijos GP | Trasa Imola, Imola | Balandžio 24 |
| 5 | Majamio GP | Tarptautinis Majamio autodromas, Majamis, Florida | Gegužės 8 |
| 6 | Ispanijos GP | Trasa Catalunya, Montmelas | Gegužės 22 |
| 7 | Monako GP | Trasa Monaco, Monte Karlas | Gegužės 29 |
| 8 | Baku GP | Baku miesto trasa, Azerbaidžanas | Birželio 12 |
| 9 | Kanados GP | Trasa Montreal, Monrealis | Birželio 19 |
| 10 | Didžiosios Britanijos GP | Trasa Silverstone, Silverstounas | Liepos 3 |
| 11 | Austrijos GP | Red Bull Ring, Špilbergas | Liepos 10 |
| 12 | Prancūzijos GP | Trasa Paul Ricard, Le Castellet | Liepos 24 |
| 13 | Vengrijos GP | Hungaroringas, Mogiorodas | Liepos 31 |
| 14 | Belgijos GP | Spa, Stavelotas | Rugpjūčio 28 |
| 15 | Nyderlandų GP | Trasa Zandvoort, Zandvortas | Rugsėjo 4 |
| 16 | Italijos GP | Moncos trasa, Monza | Rugsėjo 11 |
| 17 | Singapūro GP | Marina Bay Street Circuit, Singapūras | Spalio 2 |
| 18 | Japonijos GP | Trasa Suzuka, Sudzuka | Spalio 9 |
| 19 | JAV GP | Amerikos trasa, Ostinas | Spalio 23 |
| 20 | Meksikos GP | Trasa Hermanos Rodrigues, Meksikas | Spalio 30 |
| 21 | San Paulo GP | Trasa Interlagos, San Paulas | Lapkričio 13 |
| 22 | Abu Dabio GP | Trasa Yas Island, Abu Dabis | Lapkričio 20 |
| **Šaltiniai:** |

### Sezono pakeitimai

* Kinijos GP buvo planuojamas rengti 2022 m. tačiau dėl vis dar galiojančių COVID-19 suvaržymų, lenktynės perkeltos į 2023 m.
* Rusijos GP buvo suplanuotas rengti rugsėjo mėnesį, tačiau po Rusijos karinio įsiveržimo į Ukrainą FIA pranešė jokių savo organizuojamų renginių šioje šalyje nerengsiantys.

Lenktynių rezultatai
--------------------

| Etapas | Grand Prix | Pole pozicija | Greičiausias ratas | Nugalėtojas | Komanda |
| --- | --- | --- | --- | --- | --- |
| 1 | BahreinasBahreino Grand Prix | Monakas Charles Leclerc | Monakas Charles Leclerc | Monakas Charles Leclerc | Italija Ferrari |
| 2 | Saudo ArabijaSaudo Arabijos Grand Prix | Meksika Sergio Perez | Monakas Charles Leclerc | Nyderlandai Max Verstappen | Austrija Red Bull |
| 3 | AustralijaAustralijos Grand Prix | Monakas Charles Leclerc | Monakas Charles Leclerc | Monakas Charles Leclerc | Italija Ferrari |
| 4 | ItalijaEmilijos Romanijos Grand Prix | Nyderlandai Max Verstappen | Nyderlandai Max Verstappen | Nyderlandai Max Verstappen | Austrija Red Bull |
| 5 | Jungtinės Amerikos ValstijosMajamio Grand Prix | Monakas Charles Leclerc | Nyderlandai Max Verstappen | Nyderlandai Max Verstappen | Austrija Red Bull |
| 6 | IspanijaIspanijos Grand Prix | Monakas Charles Leclerc | Meksika Sergio Perez | Nyderlandai Max Verstappen | Austrija Red Bull |
| 7 | MonakasMonako Grand Prix | Monakas Charles Leclerc | Jungtinė Karalystė Lando Norris | Meksika Sergio Perez | Austrija Red Bull |
| 8 | AzerbaidžanasAzerbaidžano Grand Prix | Monakas Charles Leclerc | Meksika Sergio Perez | Nyderlandai Max Verstappen | Austrija Red Bull |
| 9 | KanadaKanados Grand Prix | Nyderlandai Max Verstappen | Ispanija Carlos Sainz Jr. | Nyderlandai Max Verstappen | Austrija Red Bull |
| 10 | Jungtinė KaralystėDidžiosios Britanijos Grand Prix | Ispanija Carlos Sainz Jr. | Jungtinė Karalystė Lewis Hamilton | Ispanija Carlos Sainz Jr. | Italija Ferrari |
| 11 | AustrijaAustrijos Grand Prix | Nyderlandai Max Verstappen | Nyderlandai Max Verstappen | Monakas Charles Leclerc | Italija Ferrari |
| 12 | PrancūzijaPrancūzijos Grand Prix | Monakas Charles Leclerc | Ispanija Carlos Sainz Jr. | Nyderlandai Max Verstappen | Austrija Red Bull |
| 13 | VengrijaVengrijos Grand Prix | Jungtinė Karalystė George Russell | Jungtinė Karalystė Lewis Hamilton | Nyderlandai Max Verstappen | Austrija Red Bull |
| 14 | BelgijaBelgijos Grand Prix | Ispanija Carlos Sainz Jr. | Nyderlandai Max Verstappen | Nyderlandai Max Verstappen | Austrija Red Bull |
| 15 | NyderlandaiNyderlandų Grand Prix | Nyderlandai Max Verstappen | Nyderlandai Max Verstappen | Nyderlandai Max Verstappen | Austrija Red Bull |
| 16 | ItalijaItalijos Grand Prix | Monakas Charles Leclerc | Meksika Sergio Perez | Nyderlandai Max Verstappen | Austrija Red Bull |
| 17 | SingapūrasSingapūro Grand Prix | Monakas Charles Leclerc | Jungtinė Karalystė George Russell | Meksika Sergio Perez | Austrija Red Bull |
| 18 | JaponijaJaponijos Grand Prix | Nyderlandai Max Verstappen | Kinijos LR Guanyu Zhou | Nyderlandai Max Verstappen | Austrija Red Bull |
| 19 | Jungtinės Amerikos ValstijosJAV Grand Prix | Ispanija Carlos Sainz Jr. | Jungtinė Karalystė George Russell | Nyderlandai Max Verstappen | Austrija Red Bull |
| 20 | MeksikaMeksikos Grand Prix | Nyderlandai Max Verstappen | Jungtinė Karalystė George Russell | Nyderlandai Max Verstappen | Austrija Red Bull |
| 21 | BrazilijaSan Paulo Grand Prix | Danija Kevin Magnussen | Jungtinė Karalystė George Russell | Jungtinė Karalystė George Russell | Vokietija Mercedes |
| 22 | Jungtiniai Arabų EmyrataiAbu Dabio Grand Prix | Nyderlandai Max Verstappen | Jungtinė Karalystė Lando Norris | Nyderlandai Max Verstappen | Austrija Red Bull |
| **Šaltiniai:** |

Čempionato įskaitos
-------------------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lenktynininkų įskaita

| Pokytis | Vieta | Lenktynininkas | Taškai |
| --- | --- | --- | --- |
|  | 1 | Nyderlandai Max Verstappen | 454 |
|  | 2 | Monakas Charles Leclerc | 308 |
|  | 3 | Meksika Sergio Pérez | 305 |
|  | 4 | Jungtinė Karalystė George Russell | 275 |
|  1 | 5 | Ispanija Carlos Sainz Jr. | 246 |

 | Komandų įskaita

| Pokytis | Vieta | Komanda | Taškai |
| --- | --- | --- | --- |
|  | 1 | Austrija Red Bull Racing-RBPT | 759 |
|  | 2 | Italija Ferrari | 554 |
|  | 3 | Vokietija Mercedes | 515 |
|  | 4 | Prancūzija Alpine-Renault | 173 |
|  | 5 | Jungtinė Karalystė McLaren-Mercedes | 159 |

 |

* **Pastabos:** pateikti penki geriausi rezultatai (po Abu Dabio GP).

Reglamento pakeitimai
---------------------

### Lenktynių vadovavimo pokyčiai

Nuo 2019 m. lenktynių direktoriaus pareigas ėjęs Michael Masi buvo perkeltas į kitą poziciją FIA organizacijoje, o lenktynių vadovais paskirti DTM lenktynėms vadovavęs Niels Wittich ir FIA ilgų distancijų lenktynių pasaulio čempionato direktorius Eduardo Freitas. Šie du vadovai keis vienas kitą kiekvienose lenktynėse, o nuolatiniu lenktynių direktoriumi paskirtas Herbie Blash.

Taip pat šiame sezone bus naudojama teisėjams pagalbą suteiksianti VAR sistema. Radijo pokalbiai tarp lenktynių vadovų ir komandų vadovų nebus transliuojami viešai, siekiant sumažinti teisėjams tenkantį spaudimą.

### Techniniai reglamentai

Prieš sezoną pristatytas 2022 metų sezono modelis.
„Ferrari" F1-75 Australijos GP.
2022 m. pasaulio čempionate stipriai keičiasi techniniai reglamentai. Šiuos pakeitimus buvo planuota įvesti 2021 m. Taisyklių įvedimas buvo atidėtas iki 2022 m. čempionato, reaguojant į COVID-19 pandemiją.

Rengiant naujus techninius reglamentus buvo atsižvelgiama į vairuotojų nuomonę. „Red Bull" automobilių dizaineris Adrianas Newey atkreipė dėmesį, kad reglamentų pakeitimai buvo reikšmingiausi Formulėje 1 nuo 1983 metų sezono.

#### Aerodinamika ir kėbulas

Techniniuose reglamentuose pirmą kartą nuo tada, kai jie buvo uždrausti devintajame dešimtmetyje, bus vėl pristatytas pritraukimo prie žemės efektas. Šis pakeitimas susijęs su kėbulo supaprastinimu, todėl apatinė automobilio dalis taps pagrindiniu aerodinamikos prietaisu. Šiuo būdu siekiama sumažinti torbulenciją už automobilio.

Komandoms bus toliau ribojamas aerodinaminių patobulinimų, kuriuos jos gali pristatyti automobiliui, skaičius tiek lenktynių savaitgalio, tiek čempionato metu.

#### Padangos

Ratai keičiasi iš 13 colių (33 cm) į 18 colių (46 cm) ratus.

### Sportiniai reglamento pokyčiai

Šiame sezone bus tęsiamos sprinto lenktynės, kurios vyks Emilijos-Romanijos, Austrijos ir Brazilijos GP lenktynėse. Šiemet taškus už finišavimą sprinto lenktynėse gaus 8 pirmi lenktynininkai. Taip pat nuo šio sezono sprinto lenktynių nugalėtojas oficialiai bus laikomas *pole pozicijos* laimėtoju.

Nuo šio sezono yra patobulinama ratu atsilikusių pilotų saugos automobilio aplenkimo procedūra – nuo šiol praėjus vienam ratui nuo leidimo ratu atsilikusiems pilotams aplenkti saugos automobilį, bus pratęsiamos lenktynės, nepaisant, ar šie pilotai spėjo sugrįžti į peletoną. Taip pat patikslinta taisyklė, kad saugos automobilio aplenkimas iš karto galioja visiems ratu atsilikusiems pilotams.

Nuo 2014 m. sezono galiojusi taisyklė, kad trečioje kvalifikacijos dalyje naudotos padangos turi likti starte pirmiems 10 lenktynininkų, yra panaikinta. Visi lenktynininkai turės laisvą pasirinkimą lenktynių startui.

Sezono santrauka
----------------

### Prieš sezoniniai testavimai

Pasikeitus techniniams reglamentams, Formulė 1 nusprendė surengti du žiemos testus dviejose skirtingose trasose, kad komandos galėtų surinkti daugiau duomenų apie savo naujus automobilius. „Circuit de Barcelona-Catalunya" Montmele vasario 23–25 d. ir „Bahrein International" trasoje Sakhir mieste, kovo 10–12 d.

### Reakcija į Rusijos karinius veiksmus Ukrainoje

Vasario pabaigoje Rusijai įsiveržus į Ukrainą, FIA, kaip ir daugelis kitų pasaulio organizacijų, ėmėsi griežtų veiksmų prieš Rusijos sporto organizacijas ir lenktynininkus. Buvo nuspręsta, kad šiemet lenktynių Rusijoje nevyks. Vėliau buvo nutraukta sutartis su Rusijos GP organizatoriumi ir nutarta lenktynių šioje šalyje nerengti ir ateityje. Taip pat FIA pranešė, kad visuose jos organizuojamose čempionatuose dalyvaujantys lenktynininkai iš Rusijos ir Baltarusijos privalės lenktyniauti po FIA vėliava, negalės skambėti jų šalių himnai pergalių atveju.

2022 m. kovo 5 d. „HAAS" komanda pranešė nutraukianti sutartį su pagrindiniu rėmėju „Uralkali" ir lenktynininku iš Rusijos N. Mazepinu.

### Sezono eiga

#### Bahreino GP

Pirmas sezono lenktynes Bahreine laimėjo Š. Lekleras su „Ferrari", startavęs iš pole pozicijos. Dėl pergalės monakietis varžėsi su M. Verstapenu, tačiau pastarajam dėl techninių gedimų pasiekti finišo nepavyko. Greičiausią ratą pasiekė monakietis, o antroje vietoje finišavo jo komandos draugas C. Sainzas. 3 vietą užėmė L. Hamiltonas.

#### Saudo Arabijos GP

Kovo 25 d. prasidėjus pirmai treniruotei, į Saudo Arabijos naftos kompanijos „Aramco" gavybos centrą, esantį 16 km nuo trasos, buvo paleistos raketos. Už šį išpuolį atsakomybę prisiėmė Jemeno hučių islamistų grupė. Ta pati grupė paleido raketą ir 2021 m. Saudo Arabijos Formulės E nugalėtojų apdovanojimų metu. Iš karto po Saudo Arabijos GP treniruotės įvyko komandų vadovų, lenktynininkų ir Formulės 1 vadovo Stefano Domenicali susirinkimas. Jo metu nuspręsta lenktyniauti toliau ir pratęsti GP savaitgalį.

Pirmą karjeroje pole poziciją iškovojo meksikietis Serdžio Peresas.

Lenktynėse dėl pergalės atkakliai kovojo M. Verstapenas ir Š. Lekleras. Po kovos paskutiniuose ratuose M. Verstapenas iškovojo pirmąją sezono pergalę, aplenkęs monakietį puse sekundės. Trečias finišą kirto K. Sainzas. S. Peresas liko ketvirtas.

#### Australijos GP

Po dvejų metu pertraukos lenktynės sugrįžo į Melburno trasą. Kvalifikacijoje pirmąją starto vietą nesunkiai iškovojo Š. Lekleras. Antras liko M. Verstapenas, trečias – jo komandos draugas S. Peresas. K. Sainzas užėmė tik 9 vietą.

Antrąją pergalę sezone laimėjo Š. Lekleras. Tuo tarpu pagrindinis jo konkurentas M. Verstapenas vėl susidūrė su techninėmis problemomis ir pasitraukė iš lenktynių, būdamas antroje vietoje. S. Peresas pasiekė finišą antroje vietoje, o paskutinę podiumo vietą užėmė D. Raselas iš „Mersedes" komandos. L. Hamiltonas finišą pasiekė 4 vietoje. Po šių lenktynių Š. Leklero persvara prieš antroje vietoje buvusį D. Raselą išaugo iki 34 taškų.

#### Emilijos Romanijos GP

Ketvirtasis sezono etapas vyko Imolos trasoje ir tai buvo pirmasis sezono sprinto savaitgalis (iš 3). Penktadienio kvalifikacija vyko drėgnu oru, o pirmąją starto vietą iškovojo M.Verstapenas. Antras liko Š. Lekleras, trečias – L. Norisas su „McLaren".

Šeštadienį vykusiose sprinto lenktynėse starte į pirmą vietą išsiveržė Š. Lekleras, tačiau likus keliems ratams iki lenktynių pabaigos jį sugebėjo aplenkti M. Verstapenas. Trečią vietą užėmė S. Peresas, o į ketvirtą iš 10 starto vietos pakilo K. Sainzas.

Sekmadienio lenktynėse pirmame rate iš lenktynių pasitraukė K. Sainzas, o priekyje buvo M. Verstapenas ir S. Peresas. Sezono lyderis Š. Lekleras kovojo dėl 3 vietos, tačiau lenktynių pabaigoje padarė klaidą ir finišą pasiekė 6 vietoje. 3 vietoje finišavo L. Norisas. 

Po šių lenktynių Š. Leklero persvara prie M. Verstapeną sumažėjo iki 27 taškų.

#### Majamio GP

Penktasis sezono GP vyko naujoje Majamio trasoje. Sezono lyderis Š. Lekleras lenktynes pradėjo pirmas, antras startavo jo komandos draugas K. Sainzas, trečias – M. Verstapenas. Starto metu olandas sugebėjo aplenkti ispaną, o įpusėjus lenktynėms pasivijo bei aplenkė kitą „Ferrari" pilotą. Lenktynių pabaigoje pasirodė saugos automobilis ir Š. Lekleras bandė susigrąžinti pirmą vietą iš M. Verstapeno, tačiau pastarasis sėkmingai apsigynė bei pelnė 3 pergalę sezone.

#### Ispanijos GP

Antrą pole poziciją iš eilės laimėjo Š. Lekleras, tačiau pirmavęs lenktynių pradžioje 27 rate pasitraukė iš lenktynių dėl techninio gedimo. Lenktynes laimėjo M. Verstapenas, kurį į pirmą vietą dėl skirtingos taktikos praleido jo komandos draugas S. Perezas. Trečią vietą pelnė D. Raselas. Po šių lenktynių „Red Bull" ekipa aplenkė „Ferrari" komandą bendroje įskaitoje.

#### Monako GP

Trečią kartą iš eilės kvalifikacijoje greičiausias buvo Š. Lekleras, tačiau ir vėl jam nepavyko išlaikyti pirmosios vietos – dėl komandos taktinių klaidų monakietis savo namų lenktynėse nukrito į ketvirtą vietą. Tuo tarpu šiomis klaidomis pasinaudojo „Red Bull" pilotai – S. Perezas finišavo pirmas, M. Verstapenas – trečias. Tarp jų finišą kirto K. Sainzas.

#### Azerbaidžano GP

Ketvirtą pole poziciją iš eilės pelnė monakietis Š. Lekleras. 21 lenktynių rate „Ferrari" lyderis pasitraukė dėl variklio gedimo. Tuo pačiu jo komandos draugas K. Sainzas dėl hidraulikos gedimo pasitraukė iš lenktynių 8 rate. Šie gedimai leido nesunkiai laimėti M. Verstapenui, o jo komandos draugas S. Perezas liko antras. Trečioje vietoje finišavo D. Raselas. L. Hamiltonas finišą kirto ketvirtoje vietoje.

Po šių lenktynių „Red Bull" persvara prieš „Ferrari" išaugo iki 80 taškų, o M. Verstapenas pirmavo prieš savo komandos draugą 21 tašku.

#### Kanados GP

Po dvejų metų pertraukos lenktynės su grįžo į Kanadą. Pole poziciją iškovojo M. Verstapenas. Fernando Alonso startavo antras, o trečias – K. Sainzas. Dėl variklio komponentų keitimo Š. Lekleras startavo 19 vietoje, o S. Perezas dėl avarijos užėmė tik 13 vietą. 

S. Perezas dėl pavarų dėžės gedimo pasitraukė iš lenktynių 8 rate. Po Y. Tsunodos avarijos 49 rate pasirodė saugos automobilis, kuris leido K. Sainzui pasivyti M. Verstapeną. Paskutiniuose lenktynių ratuose ispanas bandė aplenkti M. Verstapeną, tačiau to padaryti nepavyko. Trečioje vietoje finišavo L. Hamiltonas. Š. Lekleras pasiekė finišą 5 vietoje.

#### Didžiosios Britanijos GP

Didžiosios Britanijos kvalifikacijoje pirmą pole poziciją karjeroje pelnė K. Sainzas. Antrą starto vietą iškovojo M. Verstapenas, trečiąją – Š. Lekleras.

Lenktynių starto metu įvyko avarija, kurioje nukentėjo A. Albono, Ž. Guanju ir D. Raselo automobiliai. Ž. Guanju automobilis po kontakto apsivertė aukštyn ratais, trenkėsi į apsauginius barjerus ir juos peršoko, sustojęs tik apsauginio tinklo dėka. Visi lenktynininkai liko sveiki, o Ž. Guanju gyvybę išsaugojo Halo saugos lankas.

Lenktynėse savo pirmą pergalę iškovojo K. Sainzas, antras finišą kirto S. Perezas, o L. Hamiltonas liko trečioje vietoje. Š. Lekleras finišavo ketvirtas, o M. Verstapenas su pažeistu bolidu finišą pasiekė 7 vietoje. Pirmuosius karjeros taškus pelnė M. Šumacheris, finišavęs 8 vietoje.

#### Austrijos GP

Austrijoje pole poziciją iškovojo M. Verstapenas, tačiau lenktynėse buvo greitesni „Ferrari" lenktynininkai – Š. Lekleras iškovojo pirmą pergalę sezone nuo Australijos GP ir pirmąją pergalę karjeroje ne iš pole pozicijos. Antras „Ferrari" pilotas K. Sainzas patyrė techninį gedimą ir pasitraukė iš lenktynių. Po šių lenktynių M. Verstapenas lenkė Š. Leklerą bendroje įskaitoje 38 taškais.

#### Prancūzijos GP

Prancūzijos lenktynių kvalifikacijoje pirmą starto vietą iškovojo Š. Lekleras, o M. Verstapenas startavo antras. K. Sainzas dėl variklio komponentų keitimų startavo iš 19 vietos.

Lenktynėse užtikrintai pirmavo Š. Lekleras, tačiau įpusėjus lenktynėms monakietis patyrė avariją. Lenktynes nesunkiai laimėjo M. Verstapenas. Likusios podiumo vietas pelnė Mercedes pilotai – L. Hamiltonas ir D. Raselas. K. Sainzas finišą pasiekė 5 vietoje. Po šių lenktynių M. Verstapeno persvara išaugo iki 63 taškų.

#### Vengrijos GP

Vengrijos kvalifikacijoje pirmąją savo pole poziciją iškovojo britas Džordžas Raselas su Mersedes ekipa. Už jo startavo abu Ferrari pilotai – K. Sainzas ir Š. Lekleras.

Lenktynes laimėjo sezono lyderis M. Verstapenas, startavęs iš 10 vietos. Antras finišavo L. Hamiltonas, o trečias – D. Raselas. Tuo tarpu Ferrari ekipos pilotai dėl strateginių klaidų finišavo tik 4 (K. Sainzas) ir 6 (Š. Lekleras) vietose.

#### Belgijos GP

Prieš kvalifikaciją abu sezono lyderiai gavo starto vietų baudas dėl variklio komponentų ir pavarų dėžės keitimų. M. Verstapenas parodė greičiausią ratą, tačiau turėjo startuoti iš 14 vietos, o Š. Lekleras – 15. Iš pirmos vietos startavo K. Sainzas. 

Lenktynėse nesustabdomas buvo M. Verstapenas, nesunkiai pasiekęs 1 vietą ir ją išlaikęs iki pat lenktynių pabaigos. Jo komandos draugas S. Peresas finišavo antras, o K. Sainzas – 3 vietoje. Š. Lekleras finišą pasiekė 5 vietoje, tačiau po lenktynių gavo 5 s. baudą ir buvo kvalifikuotas 6 vietoje.

#### Nyderlandų GP

15 sezono etapas vyko Zandvoort trasoje. Kvalifikacijoje laimėjo M. Ferstapenas, o Š. Lekleras ir K. Sainzas užėmė atitinkamai 2 ir 3 vietas.

M. Ferstapenas lenktynėse nesunkiai išlaikė pirmąją vietą, tuo tarpu Ferrari komandos pilotai susidūrė su problemomis. K. Sainzas padarė klaidų sustojimo metu ir finišavo tik 5 vietoje, o po lenktynių gautos baudos dėka jis buvo klasifikuotas 8 vietoje. Š. Leklerą strategijos dėka aplenkė D. Raselas, kuris finišavo antras, o monakietis finišą kirto 3 vietoje. Po šių lenktynių M. Ferstapeno persvara prieš 2 vietą išaugo iki 109 taškų.

#### Italijos GP

Prieš Italijos GP nemažai pilotų gavo baudas už komponentų keitimą. Sezono lyderis gavo 5 starto vietų baudą, o K. Sainzas, S. Perezas ir L. Hamiltonas privalėjo startuoti iš paskutinių starto rikiuotės vietų. Pole poziciją iškovojo Š. Lekleras.

Lenktynėse ilgą laiką pirmavo Š. Lekleras, o M. Ferstapenas sugebėjo iš 7 vietos pakilti į 2. Iki lenktynių finišo likus keliems ratams dėl D. Ricciardo gedimo pasirodė saugos automobilis, o Š. Lekleras surizikavo pasikeisti padangas, taip užleisdamas pirmą vietą M. Ferstapenui. D. Ricciardo automobilio trasos prižiūrėtojai nesugebėjo patraukti, tad lenktynės finišavo už saugos automobilio ir Š. Lekleras negalėjo panaudoti šviežesnių padangų siekiant aplenkti M. Ferstapeną. Po šių lenktynių sezono lyderis jau turėjo 116 taškų persvarą.

#### Singapūro GP

Singapūro lenktynės tapo pirmosios, kuriose M. Ferstapenas matematiškai galėjo laimėti šio sezono čempionatą. Jam reikėjo aplenkti Š. Leklerą 22 taškais, S. Perezą 13 taškų, o D. Raselą – 6. 

Kvalifikacijoje pirmą starto vietą laimėjo Š. Lekleras, o M. Ferstapenas lenktynes pradėjo tik 8 vietoje. Dėl prieš lenktynes prasidėjusios stipraus lietaus, jų startas buvo atidėtas daugiau nei valandai. Lenktynes laimėjo S. Perezas, antras liko Š. Lekleras, o trečias – K. Sainzas. M. Ferstapenas finišavo 7 vietoje.

#### Japonijos GP

Japonijos lenktynėse M. Ferstapenui reikėjo surinkti 8 taškais daugiau nei Š. Lekleras ir 6 daugiau nei S. Perezas, norint tapti šio sezono čempionu.

M. Ferstapenas startavo pirmas, o už jo liko Š. Lekleras, K. Sainzas ir S. Perezas. Lenktynės vyko šlapiu oru, o po pirmų dviejų ratų buvo sustabdytos po K. Sainzo avarijos.

Atnaujinus lenktynes jas laimėjo M. Ferstapenas. Š. Lekleras finišą pasiekė antras, paskutiniuose ratuose atlaikęs spaudimą iš S. Perezo. Iš karto po lenktynių Š. Lekleras gavo 5 s baudą už posūkio kirtimą, tad jis buvo perkeltas į trečiąją vietą ir tokiu būdu M. Ferstapenas tapo antrą kartą čempionu. 

#### JAV GP

Pole poziciją iškovojo K. Sainzas. Antras startavo sezono lyderis M. Ferstapenas, trečias – L. Hamiltonas

Lenktynių nugalėtoju tapo M. Ferstapenas, antras liko L. Hamiltonas, o trečiąją vietą startavęs iš 12 iškovojo Š. Lekleras.

#### Meksikos GP

Meksikoje iš pole pozicijos startavęs M. Ferstapenas pelnė 14-ąją sezono pergalę. Antras liko L. Hamiltonas, o trečias – vietinis S. Perezas.

#### Brazilijos GP

Brazilijos kvalifikacija vyko permainingomis oro sąlygomis, o jomis tinkamai pasinaudojęs pirmą pole poziciją karjeroje iškovojo K. Maggnusenas.

Sprinto lenktynes laimėjo D. Raselas, antras liko K. Sainzas, trečias – L. Hamiltonas.

Sekmadienio lenktynes D. Raselas išsaugojo pirmąją vietą ir pelnė pirmąją sezono Mercedes komandos pergalę, antras liko jo komandos draugas L. Hamiltonas. Trečią ir ketvirtą vietas pelnė Ferrari duetas K. Sainzas ir Š. Lekleras.

#### Abu Dabio GP

Paskutinėse sezono lenktynėse Abu Dabyje sau lygių neturėjo sezono lyderis M. Ferstapenas, nesunkiai pelnęs pole poziciją bei pergalę lenktynėse. Po atkaklios kovos antrąją vietą lenktynėse pelnė Š. Lekleras, galutinėje įskaitoje išsaugojęs 2 vietą prieš S. Perezą, kuris liko trečias.

Pastabos
--------

Šaltiniai
---------

1. ↑  Alan Baldwin (2021 m. spalio 15 d.) „Chinese GP off F1 calendar for third year in a row" reuters.com
2. 1 2  Daniel Herrero (2020 m. kovo 20 d.) „Formula 1’s new regulations delayed until 2022". speedcafe.com
3. ↑  FIA explain how Max Verstappen was able to clinch World Championship in Japan
4. ↑  Dietrich Mateschitz ‘would have been very proud’ says Horner, as Red Bull seal first constructors’ title since 2013
5. ↑  Mat Coch (2018 m. vasario 26 d.) „Pirelli to remain F1 tyre supplier until 2023". speedcafe.com
6. ↑  Thomas Maher (2022 m. vasario 1 d.) „Alfa Romeo clear up confusion over name of 2022 car". racingnews365.com
7. ↑  @AlphaTauriF1 (2022 m. sausio 12 d.) „Season 2022: first step completed for the AT03. While there is a lot going on in our factory in Faenza, we've passed the #F1 crash tests!". Twitter.com
8. ↑  „Scuderia AlphaTauri AT03". scuderia.alphatauri.com
9. ↑  @AlpineF1Team (2022 m. sausio 21 d.) „ATTENTION: This 𝙞𝙨 the sound of our fire-up.". Twitter.com
10. ↑  @AstonMartinF1 (2022 m. sausio 14 d.) „The journey continues. 10.02.22. #AMR22". Twitter.com
11. ↑  (2022 m. vasario 1 d.) „THE 2022 CAR HAS A NAME: F1-75". ferrari.com
12. 1 2  Chris Medland (2021 m. gruodžio 23 d.) „Haas homologates chassis as Merc fires up for ’22". racer.com
13. ↑  (2020 m. rugpjūčio 30 d.) „Haas to stick with Ferrari amid engine crisis". grandprix.com
14. ↑  (2021 m. liepos 3 d.) „TRIPLE THREAT" mclaren.com
15. ↑  Red Bull Racing (2022 m. sausio 14 d.) „Introducing the lean, mean RB18". redbullracing.com
16. ↑  (2021 m. vasario 15 d.) „Red Bull agree deal to run Honda engine technology until 2025". formula1.com
17. ↑  Luke Smith (2021 m. liepos 3 d.) „Honda’s Sakura facility will supply Red Bull F1 engines in 2022". autosport.com
18. ↑  „Champion Verstappen to run No.1 on Red Bull in 2022 as he reveals congratulations from Wolff and Hamilton". *Formula1.com*. 2021-12-14. Nuoroda tikrinta 2021-12-14.
19. ↑  (2022 m. vasario 8 d.) „Williams announce launch date for 2022 FW44 challenger". formula1.com
20. ↑  Phillip Horton (2019 m. rugsėjo 13 d.) „Williams extends Mercedes F1 power unit deal through 2025". motorsportweek.com
21. ↑  (2021 m. gruodžio 7 d.) „2022 FIA Formula One World Championship – Entry List". FIA
22. ↑  Jonathan Noble (2020 m. spalio 2 d.) „Honda to quit Formula 1 at the end of 2021 season". motorsport.com
23. ↑  Luke Smith (2021 m. rugsėjo 1 d.) „Kimi Raikkonen to retire from F1 at end of 2021 season". motorsport.com
24. ↑  „Alfa Romeo announce Guanyu Zhou as Valtteri Bottas's team mate for 2022". *Formula1.com*. 2021-11-16. Nuoroda tikrinta 2021-11-16.
25. ↑  „Champion Verstappen to run No.1 on Red Bull in 2022 as he reveals congratulations from Wolff and Hamilton". *Formula1.com*. 2021-12-14. Nuoroda tikrinta 2021-12-14.
26. ↑  Kevin Magnussen to make sensational F1 return with Haas in 2022
27. ↑  Vettel urges fellow drivers to continue his legacy after retiring from F1 with points finish in Abu Dhabi
28. ↑  Benson, Andrew (2021-10-15). „Chinese Grand Prix: Shanghai race dropped from 2022 F1 calendar". *BBC Sport*. Nuoroda tikrinta 2021-10-21.
29. ↑  Rencken, Dieter; Collantine, Keith (2020-07-21). „New race deal to keep Formula 1 in China until 2025". *Race Fans*. Nuoroda tikrinta 2021-10-22.
30. ↑  „F1 extends Chinese Grand Prix contract to 2025". *Formula1.com*. 2021-11-06. Nuoroda tikrinta 2021-11-06.
31. ↑  „Formula 1 statement on the Russian Grand Prix". *Formula1.com*. 2022-02-25. Nuoroda tikrinta 2022-02-25.
32. ↑  „FIA announces World Motor Sport Council decisions in relation to the situation in Ukraine". Fédération Internationale de l'Automobile. 2022-03-01. Nuoroda tikrinta 2022-03-01.
33. ↑  „FIA announces World Motor Sport Council decisions". Fédération Internationale de l'Automobile. 2022-03-19. Suarchyvuota iš originalo 2022-04-09. Nuoroda tikrinta 2022-03-19.
34. ↑  „FIA President Mohammed Ben Sulayem opens the way for a new step forward in Formula 1 refereeing". *Federation Internationale de l'Automobile* (anglų). 2022-02-17. Nuoroda tikrinta 2022-02-17.
35. ↑  „FIA removes Masi, announces new virtual F1 race control system". *www.motorsport.com*. Motorsport Network. Nuoroda tikrinta 2022-02-17.
36. ↑  Daniel Herrero (2019 m. birželio 14 d.) „Formula 1 delays presentation of 2021 regulations" Archyvuota kopija 2019-08-22 iš Wayback Machine projekto.. speedcafe.com
37. ↑  Mat Coch (2019 m. birželio 25 d.) „F1 keen to work with drivers on new rules" Archyvuota kopija 2019-06-29 iš Wayback Machine projekto.. speedcafe.com
38. ↑  Edd Straw (2021 m. rugpjūčio 7 d.) „Newey: F1 2022 rule changes the biggest in four decades". the-race.com
39. ↑  Jonathan Noble (2019 m. liepos 17 d.) „F1 commits to reintroducing ground effect aero concept with '21 rules". autosport.com
40. ↑  „Formula 1 to hold three Sprint events in 2022 – with more points on offer". *www.formula1.com*. Formula One. Nuoroda tikrinta 2022-02-14.
41. ↑  Smith, Luke. „FIA makes rule tweak to streamline F1 safety car restart process". *Autosport*. Motorsport Network. Nuoroda tikrinta 2022-02-18.
42. ↑  Collantine, Keith (2022-03-15). „FIA changes F1 rule on lapped cars overtaking Safety Car after Abu Dhabi row". *racefans.net*. Nuoroda tikrinta 2022-03-15.
43. ↑  Smith, Luke. „F1 regulations update confirms removal of Q2 tyre rule". *www.motorsport.com*. Motorsport Network. Nuoroda tikrinta 022-02-19. `{{cite web}}`: Patikrinkite date reikšmes: `|access-date=` (pagalba)
44. ↑  FIA ANNOUNCES WORLD MOTOR SPORT COUNCIL DECISIONS IN RELATION TO THE SITUATION IN UKRAINE
45. ↑  TEAM STATEMENT
46. ↑  Bradley, Charles (21 March 2022). „F1 Grand Prix race results: Leclerc wins wild Bahrain GP". *www.motorsport.com* (anglų). Nuoroda tikrinta 2022-03-21.
47. ↑  „Saudis Say They Intercepted Houthi Missile Attack Over Capital". *The New York Times*. 2021-02-27.
48. ↑  „Saudi Arabia Grand Prix to continue as planned after attack at oil depot near Jeddah circuit". *www.skysports.com* (anglų). Sky Sports. Nuoroda tikrinta 2022-03-25.
49. ↑  „Statitistics Drivers--Pole positions-Grand Prix's before". *www.statsf1.com*. Stats F1. Nuoroda tikrinta 2021-03-28.
50. ↑  Verstappen beats Leclerc by just 0.5s in epic Saudi Arabian Grand Prix
51. ↑  QUALIFYING
52. ↑  RACE RESULT
53. ↑  EMILIA-ROMAGNA 2022
54. ↑  FORMULA 1 CRYPTO.COM MIAMI GRAND PRIX 2022 - RACE RESULT
55. ↑  F1: Max Verstappen wins Spanish GP after Leclerc is forced to retire –as it happened
56. ↑  Sergio Pérez triumphs in Monaco GP as Charles Leclerc fumes at botched stop
57. ↑  Race Result
58. ↑  „Verstappen survives late safety car to beat Sainz to Canadian GP victory". *Formula 1*. Nuoroda tikrinta 2022-06-20.
59. ↑  Zhou Guanyu survives British GP horror crash: The first-lap drama at Silverstone dissected
60. ↑  FORMULA 1 LENOVO BRITISH GRAND PRIX 2022 - RACE RESULT
61. ↑  Benson, Andrew. „Austrian Grand Prix: Charles Leclerc claims commanding win to revive title hopes". *BBC Sport*. Nuoroda tikrinta 2022-07-11.
62. ↑  FORMULA 1 LENOVO GRAND PRIX DE FRANCE 2022 - RACE RESULT
63. ↑  FORMULA 1 ARAMCO MAGYAR NAGYDÍJ 2022 - RACE RESULT
64. ↑  FORMULA 1 ROLEX BELGIAN GRAND PRIX 2022 - RACE RESULT
65. ↑  Championship
66. ↑  FIA explain controversial Safety Car ending to the Italian Grand Prix
67. ↑  Italy
68. ↑  Singapore GP start procedure delayed due to poor weather
69. ↑  Race Result
70. ↑  Ferrari won't appeal Leclerc Suzuka F1 penalty
71. ↑  FIA explain how Max Verstappen was able to clinch World Championship in Japan
72. ↑  FORMULA 1 ARAMCO UNITED STATES GRAND PRIX 2022 - RACE RESULT
73. ↑  FORMULA 1 GRAN PREMIO DE LA CIUDAD DE MÉXICO 2022 - RACE RESULT
74. ↑  „Formula 1 Heineken Grande Prêmio de São Paulo 2022 – Qualifying". *Formula 1.com*. 11 November 2022. Nuoroda tikrinta 11 November 2022.
75. ↑  „Formula 1 Heineken Grande Prêmio de São Paulo 2022 – Sprint Grid". *Formula 1.com*. 2022-11-11. Nuoroda tikrinta 2022-11-11.
76. ↑  „Formula 1 Heineken Grande Prêmio de São Paulo 2022 – Race Result". *Formula 1.com*. 2022-11-13. Nuoroda tikrinta 2022-11-13.
77. ↑  „Formula 1 Heineken Grande Prêmio de São Paulo 2022 – Fastest Laps". *Formula 1.com*. 2022-11-13. Nuoroda tikrinta 2022-11-13.
78. ↑  „Formula 1 Etihad Airways Abu Dhabi Grand Prix 2022 – Race Result". *Formula 1.com*. 2022-11-20. Nuoroda tikrinta 2022-11-20.
79. ↑  „Formula 1 Etihad Airways Abu Dhabi Grand Prix 2022 – Fastest Laps". *Formula 1.com*. 2022-11-20. Nuoroda tikrinta 2022-11-20.


|  |  |  |  |
| --- | --- | --- | --- |
| 

| Ž • A • RFormulės 1 sezonai |
| --- |
|  |
| 
1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • *2023* |

 |